|  |
| --- |
| **СПРАВКА****ЗА ОТРАЗЯВАНЕ НА ПОЛУЧЕНИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 4 ОТ 2018 Г. ЗА УСЛОВИЯТА И РЕДА ЗА ИЗПЛАЩАНЕ, НАМАЛЯВАНЕ ИЛИ ОТКАЗ ЗА ИЗПЛАЩАНЕ, ИЛИ ЗА ОТТЕГЛЯНЕ НА ИЗПЛАТЕНАТА ФИНАНСОВА ПОМОЩ ЗА МЕРКИТЕ И ПОДМЕРКИТЕ ПО ЧЛ. 9Б, Т. 2 ОТ ЗАКОНА ЗА ПОДПОМАГАНЕ НА ЗЕМЕДЕЛСКИТЕ ПРОИЗВОДИТЕЛИ**  |

| **№** | **Организация/потребител(вкл. начина на получаване на предложението)** | **Бележки и предложения** | **Приети/неприети** | **Мотиви** |
| --- | --- | --- | --- | --- |
|  | Българска асоциация на консултантите по европейски програми (БАКЕП)(от Портала за обществени консултации)  | Във връзка с публикуван за обществено обсъждане проект на НИД на Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от закона за подпомагане на земеделските производители (обн., ДВ, бр. 48 от 2018 г., доп., бр. 74 от 2019 г.) имаме следните коментари: |  |  |
|  |  | „§ 4. В преходните и заключителни разпоредби се създава § 5:„§ 5. Крайният срок за изпълнение на проекти по инвестиционните мерки от Програмата за развитие на селските райони за периода 2014 - 2020 г., за които са сключени договори за предоставяне на безвъзмездна финансова помощ въз основа на заявления за подпомагане, е не по-късно от 1 октомври 2023 г., без да надвишава определеният в съответният нормативен акт срок за изпълнение на проекта, определен в месеци съгласно датата на сключване на договора за предоставяне на безвъзмездна финансова помощ.“Предлагаме да отпадне текста: „без да надвишава определеният в съответният нормативен акт срок за изпълнение на проекта, определен в месеци съгласно датата на сключване на договора за предоставяне на безвъзмездна финансова помощ"Мотиви: През лятото/есента на 2020 година изтичат сроковете (36 месеца) на голяма част от проектите по подмярка 4.1. от прием 2016 г. За да бъдат завършени тези проекти е необходимо да се монтира оборудване, което изцяло се доставя от други страни от Европа или извън Европа. Същевременно, с настъпване на пандемията от ССЛ/Ю 19 всички доставки от тези страни са спрени или се извършват с голямо забавяне, което поставя в невъзможност бенефициентите да финализират проектите си в 36 месечния срок, при това поради обстоятелства с форсмажорен характер. Подобна е ситуацията и по другите инвестиционни мерки - напр. по подмярка 4.2. пак през лятото на 2020 година изтичат 24 месечните срокове за проектите с инвестиции само в оборудване, които са с 47 точки от прием 2015 (подписаха договори през 2018 г.). Същото оборудване в голямата си част отново е производство на заводи извън страната и доставката му и монтажите са крайно затруднени и забавени без да има ясен срок за финализирането им. Дори да отпадне извънредното положение навсякъде, времето за влизане в нормален режим и ритъм на производство ще отнеме минимум 9 месеца.Затова предлагаме да отпадне условието за срок на изпълнение 24 месеца/36 месеца и да има възможност тези месеци да се увеличават с още 9 месеца. | Приема се |  |
|  | Национално сдружение на общините в Република България – получено в МЗХГ с вх. № 62-324 от 08.06.2020 г. | По § 4:В преходните и заключителни разпоредби се създава § 5: „§ 5. Крайният срок за изпълнение на проекти по инвестиционните мерки от Програмата за развитие на селските райони за периода 2014 – 2020 г., за които са сключени договори за предоставяне на безвъзмездна финансова помощ въз основа на заявления за подпомагане, е не по-късно от 1 октомври 2023 г., без да надвишава определеният в съответният нормативен акт срок за изпълнение на проекта, определен в месеци съгласно датата на сключване на договора за предоставяне на безвъзмездна финансова помощ.“Считаме, че следва да се уточни кой е цитирани нормативен акт или разпоредбата да се допълни, тъй като по част от мерките и подмерките, в т.ч. подмярка 7.2 с бенефициент-общините, крайният срок се определя в съответните Насоки за кандидастване, които не представляват нормативен акт.  | Приема се частично | Разпоредбата обхваща само проекти, за които са сключени договори за предоставяне на безвъзмездна финансова помощ въз основа на заявления за подпомагане. Това са само договори сключени при условията на наредби за прилагане на съответните мерки. Съгласно ЗУСЕСИФ срокът за изпълнение на проектни предложения, приети въз основа на Насоки за кандидатстване следва да се променят само с изменение на насоките.Както е отбелязано в доклада към проекта на наредба, в § 12, ал. 1 от преходните и заключителни разпоредби към Закона за изменение и допълнение на Закона за подпомагане на земеделските производители (ДВ, бр. 2 от 2018 г.) е предвидено, че започналите производства по издадените до датата на влизането в сила на този закон наредби по прилагането на мерките и подмерките по чл. 9б, т. 2 от Програмата за развитие на селските райони за периода 2014 – 2020 г. се довършват по досегашния ред до изтичане на периода на мониторинг. В ал. 4 на същия параграф е предвидено, че министърът на земеделието, храните и горите може да определи в наредбата по чл. 9а, т. 3 условия и ред за предоставяне и плащане на помощта в производствата по ал. 1 при промяна в Програмата за развитие на селските райони за периода 2014 – 2020 г.В тази връзка, текста на §5 от проекта на наредба регламентира само проект, ободрени въз основа на наредби. |
|  | Национално сдружение на общините в Република България – повторно съгласуванеполучено в МЗХГ с вх. № 62-324 от 26.06.2020 г. | НСОРБ приема представените допълнителни мотиви и съгласува предлаганите изменения. |  |  |